Collan (suku)

Collan-nimisiä sukuja on Suomessa kaksi, länsisuomalainen ja itäsuomalainen, joista jälkimmäinen on huomattavasti tunnetumpi. Sen eräs haara on aateloitu vuonna 1874 nimellä von Collan. Suvun kantaisänä on pidetty vuonna 1692 kuollutta Pieksämäen kirkkoherraa Claudius Clavidis Collanusta, jonka isä oli Magnus von der Pahlenin aatelistilojen lampuotivouti Klaus Sigfridinpoika Visulahden Rantakylästä. 1900-luvulla osa sukuun kuuluvista on suomentanut nimensä Linkolaksi.

Keisarillisen perheen kunniahenkikirurgi Alexander Collan aateloitiin vuonna 1874 nimellä von Collan ja suku introdusoitiin Suomen ritarihuoneeseen seuraavana vuonna numerolla 246. Aatelissuku sammui mieslinjaltaan vuonna 1982. Suvun ranskankielinen tunnuslause kuuluu Fais ce que dois, advienne que pourra (”tee mitä on tehtävä, tapahtui mitä tapahtui”).

Sukuun kuuluneita
Claudius Collanus (n. 1640–1692), suvun kantaisä
Zachris Collan (1814–1877), nimismies, henkikirjoittaja, Sulkavan Linkolan tilan isäntä
Torsten Gustaf Collan (1815–1869), ylimetsänhoitaja, joka teki suuren testamenttilahjoituksen SKS:lle
Clas Collan (1816–1901), pappissäädyn valtiopäivämies
Fabian Collan (1817–1851), historiantutkija, kirjailija
Karl Collan (1828–1871), säveltäjä, kirjailija
Emil Collan (1851–1900), opettaja, painoasiamies ja päätoimittaja
Albert Collan (1870–1918), insinööri ja sortovuosien ajan aktivisti
Anni Collan (1876–1962), kouluneuvos, naisvoimistelun uranuurtaja
Karl Johan Mikael Collan (1881–1964), ministeri, maaherra, eversti; Anni Collanin veli
Emil Johannes Collan (1882–1948), olympiahaulikkoampuja
Sakari Collan (1883–1972), lähetyssaarnaaja; Emil Collanin veli
Olavi Collan (1887–1954), puutarhaneuvos, puutarhaviljelyn kehittäjä
Kaarlo Linkola (1888–1942), vuoteen 1906 Collan, kasvitieteilijä, Helsingin yliopiston rehtori; Olavi Collanin serkku
Hannes Collan (1902–1990), Helsingin teknillisen oppilaitoksen rehtori, tekniikan museon johtaja
Pentti Linkola (1932–2020), kalastaja, kirjailija, ekofilosofi; Kaarlo Linkolan poika
Martti Linkola (1936–2011), museomies; Kaarlo Linkolan poika
Mikko Linkola (1913–1983), vuoteen 1935, Yrjö Aksel Mikael Collan, maanviljelysneuvos, K. J. M. Collanin poika
Jukka Linkola (s. 1955), säveltäjä, taiteilijaprofessori

von Collan -aatelissukuun kuuluneita
Alexander von Collan (1819–1910), keisarillisen perheen kunniahenkikirurgi, aatelissäädyn valtiopäivämies, salaneuvos
Alexander von Collan (1858–1939), tie- ja vesikulkulaitosten ylihallituksen asessori, laamanni, joka lahjoitti laajan taidekokoelman Ateneumille, Alexander von Collanin (vanhemman) poika
Clas von Collan (1862–1939), Suomen pankin pääjohtaja, aatelissäädyn valtiopäivämies, ritarihuoneen sihteeri, Alexander von Collanin poika

Lähteet 

Suomalaiset suvut